Document ID: /roh_data/filtered/swiss_laws_in_ROHinterleaved.jsonl.gz/31025

This text was translated from EN into Rumantsch Grischun.

If aids to production or plant or animal material pose a potential threat to the health of humans, animals, plants or the environment or to the economy of the agricultural sector as a result of a radioactive, biological, chemical, natural or other event that has repercussions at an international, national or regional level, the FOAG may take preventive measures after consulting the federal agencies concerned. In particular the FOAG may take the following preventive measures:a. restrict, ban or stipulate conditions for grazing, outdoor exercise or harvesting;b. restrict, ban or stipulate conditions for importing, circulating or using aids to production and plant and animal material;c. in the case of immediate danger, stipulate that:1. the potentially dangerous aids to production or plant or animal material be confiscated or collected and destroyed,2. farms must stop production,3. farms must dispose of their produce. Preventive measures must be revised regularly and modified or cancelled depending on the extent of the assessed risk. If losses result from an official order, those suffering the losses may receive appropriate compensation.

Sche meds da producziun u material vegetal u d’animals èn ina periclitaziun pussaivla per la sanadad dals umans, dals animals, da las plantas u da l’ambient u per las cundiziuns generalas economicas per l’agricultura pervia d’eveniments radiologics, biologics, chemics, natirals u auters cun consequenzas internaziunalas, naziunalas u regiunalas, po il UFAG prender mesiras preventivas en cunvegnientscha cun ils uffizis federalas cumpetents. Sco mesiras preventivas po il UFAG particularmain:a. restrenscher, colliar cun cundiziuns u scumandar la pasculaziun, la sortida al liber u la racolta;b. restrenscher, colliar cun cundiziuns u scumandar l’import, il metter en circulaziun u l’utilisaziun da meds da producziun e da material vegetal e d’animals;c. fixar en cas d’in privel imminent che:1. ils meds da producziun eventualmain periclitants u il material vegetal e d’animals stoppian vegnir sequestrads u confiscads e destruids,2. manaschis hajan da smetter cun la producziun,3. manaschis stoppian dismetter products. Las mesiras preventivas ston vegnir controlladas regularmain e ston vegnir adattadas u abolidas a norma dal giudicament da las ristgas. Sch’in donn è resultà tras las ordinaziuns d’ina autoritad, po vegnir pajada – tenor duaivladad – ina indemnisaziun a la persuna donnegiada.